Br.334

Podgorica, 14.02.2023. godine

**JU OŠ „ŠTAMPAR MAKARIJE“ PODGORICA**

 Na osnovu člana 39 i 40 Zakona o državnoj imovini („Sl.list CG“ br.21/09 i 40/11) i članova 30 i 31 Uredbe o prodaji i davanju u zakup stvari u državnoj imovini („Sl.list CG“, br.44/10) , Zaključka Vlade Crne Gore broj 07-6380/2 od 20. oktobra 2022.godine i Odluke Školskog odbora JU OŠ „Štampar Makarije“, broj 1341 od 13.07.2022. godineobjavljuje

**JAVNI POZIV**

**ZA PRIKUPLJANJE PONUDA ZA DAVANJE U ZAKUP FISKULTURNE SALE**

 Predmet javnog poziva je davanje u zakup:

Fiskulturne sale za održavanje treninga/aktivnosti fizičkih i pravnih lica i sportskih/rekreativnih klubova, ukupne površine 594 m2 - minimum 25,00 eura po satu korišćenja u vremenskom intervalu od 21 h do 22 utorkom.

Fiskulturna sala se nalazi na katastarskoj parceli 1153/1, LN br.4336 KO Podgorica I i **daju se u zakup na period do 08.11.2027. godine** koji se računa od dana stupanja na snagu Ugovora o zakupu, zaključenog između Zakupodavca i izabranog ponuđača.

Zakupnina uključuje troškove električne energije, vode i ostale komunalne troškove. Zakupnina će se plaćati mjesečno, unaprijed do 10 u mjesecu. Uslovi korišćenja fiskulturne sale biće detaljno precizirani ugovorima.

Fiskulturna sala, kao predmet zakupa, će se koristiti u vrijeme i na način koji neće remetiti nastavno- obrazovni proces Škole.

**Kriterijum za izbor ponuđača za zakup fiskulturne sale je najviša ponuđena cijena zakupa a koja ne može biti niža od 25,00 eura po satu.**

Ponuđači su dužni da ulate depozit u izosu od 50,00eura na žiro račun škole broj 535-11181-98 kod Prve banke CG AD. Ponuđačima koji nijesu uspjeli u javnom nadmetanju rok za povraćaj depozita je 15 dana od dana zaključenja ugovora o zakupu sa izabranim ponuđačem.

Ponude se predaju u roku od 8 dana od dana objavljivanja javnog poziva zaključno sa 23.02.2023. godine i to neposrednom predajom na arhivu zakupodavca radnim danima od 10 do 12h na adresu JU OŠ „Štampar Makarije“, Blok V bb, Podgorica. Ponuđači su dužni da ponude predaju u zapečaćenoj koverti.

Na prednjoj strani koverte potrebno je naznačiti naziv i sjedište ponuđača, predmet zakupa na koji se odnosi ponuda, datum podnošenja ponude i naznaku „NE OTVARAJ PRIJE JAVNOG OTVARANJA PONUDA“.

Ponuda treba da sadrži: podatke o ponuđaču za ***fizička lica***- ime i prezime, adresa stanovanja, matični broj, odnosno broj lične karte ili pasoša, ***za pravna lica-***naziv i sjedište ponuđača, potvrda o registraciji (IZVOD) iz CRPS-a za domaća, odnosno dokaz o registraciji nadležnog organa države stranog ponuđača za strana lica.

**Ponuđači su dužni dostaviti ponuđeni iznos za predmet zakupa na koji se odnosi ponuda, dokaz o uplati depozita, precizno dane i satnicu za koje dostavlja ponudu i potvrdu o dvije godine iskustva u organizaciji sportsko-rekreativnih djelatnosti. Sve dokaze o ispunjenosti uslova dostaviti u formi originala ili ovjerenih kopija.**

Neblgovremene, nepotpune, nejasne i ponude u nezapečaćenim kovertama neće se razmatrati.

Javno otvaranje na koje su pozvana sva ovlašćena lica ponuđača će se održati dana 23.02.2023.godine u 12:30 h u kancelariji sekretara Škole, adresa JU OŠ „Štampar Makarije“ , Blok V bb, Podgorica, o čemu se ovim putem obavještavaju ponuđači pa im se **drugo obavještenje neće slati**.

Sa najpovoljnijim ponuđačima će biti zaključen ugovor o zakupu fiskulturne sale u roku od 7 dana od dana javnog otvaranja ponuda kojim će se precizirati prava i obaveze ugovornih strana.

U slučaju da izabrani ponuđač odustane od zakupa nepokretnosti, gubi pravo na povraćaj depozita a ugovor će se zaključiti sa sljedećim najpovoljnije rangiranim ponuđačem.

Izabrani ponuđač je dužan da snosi troškove javnog poziva.

Sve potrebne informacije zainteresovani ponuđači mogu dobiti putem telefona na broj: 020/218-006.